laion/Wikipedia-Exotic huggingface dataset:
קטפולטה

קַטַפּוּלְטָה (ביוונית: καταπέλτης; "קטה" – "כלפי מטה", ו-"פולטוס" – "נשק מגן") היא כלי מצור עתיק ששימש להעפת סלעים למרחקים גדולים על חומות מבצר או עיר. לרוב היו הקטפולטות נבנות באתר המצור, והצבא נשא עמו רק יחידות בודדות שלהן מכיוון שחומרי הגלם לבנייתן, העצים, היו שכיחים מאוד. ניתן לסווג את הקטפולטות על פי העיקרון הפיזיקלי (בליסטיקה) שעומד מאחורי הדרך לאגירת האנרגיה ושחרורה על מנת להעיף את הקליע. הקטפולטות הראשונות היו קטפולטות שהתבססו על מתח, וכללו מספר סוגים: בליסטרה: רובה קשת גדול. השם בליסטרה מקורו מהמילה היוונית "Ballistes" שפירושה "לזרוק". נחשבת להמצאה יוונית ששונתה מאוחר יותר על ידי הרומאים. הבליסטרה הייתה הסוג הראשון של קטפולטה ויועדה לירות חץ גדול או מספר חצים קטנים בדיוק רב והיה לה כוח מועט יחסית לעומת המנגונל והטרבושה. מנגונל: רבים מבחינים בכלי זה כשם נרדף ל"קטפולטה". השם מנגונל מקורו במילה הלטינית "Manganon", שפירושה "מנוע של מלחמה". הומצא על ידי הרומאים במאה השלישית לפני הספירה. המנגונל היה בנוי מזרוע ארוכה שבסופה לולאה או דלי שהכילו קליעים. הוא היה חזק יותר מהבליסטרה והקליעים הוטלו עד ל-400 מטר בקרוב. טרבושה: פותח בסין הקדומה, כ–2,300 שנה לפני זמננו. הטרבושה הובא לאירופה במאה ה-6 לספירה. זהו החזק מבין סוגי הקטפולטות ויועד להטלת סלעים וקליעים ונעשה בו שימוש בעיקר להרס חומות ערים וטירות. כלי נשק בצבא הרומי technology/catapult-ancient-weapon קטפולטה, באתר אנציקלופדיה בריטניקה (באנגלית) ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
קונור הסטינג

קונור הסטינג (באנגלית: Conor Husting; נולד ב-9 במרץ 2000) הוא שחקן אמריקאי. הופעתו הראשונה של הסטינג הייתה בשנת 2018 בתפקיד שולי בסרט הקולנוע "Almost Home". באותה שנה החל לשחק בתפקיד חוזר בסדרת הקומדיה לילדים "נסיך פאוריה" המשודרת בנטפליקס. בשנת 2019 הופיע בפרק בקומדיית המצבים, "תוכנית אבא" בכיכובו של מאט לה-בלאנק. בשנת 2020 שיחק בפרק בסדרת הטלוויזיה "קומדיה חוצת גבולות: המשחק הגדול". באותה שנה שיחק בתפקיד ראשי בסדרת הטלוויזיה "אשלי גרסיה: גאונה מאוהבת". בשנת 2021 התארח בסדרת הטלוויזיה "פאנקי השובבה", חידוש לסדרת הטלוויזיה משנות השמונים. באותה שנה שיחק בסרט הקולנוע "Let Us In", ובסדרות הטלוויזיה "בבלוק שלי" בנטפליקס וב-"איי קרלי"בניקלודיאון. בשנת 2022 שיחק בסרט המוזיקלי "סטארגירל בהוליווד" (אנ'). שיחק גם במיני-סדרה "בו, ביץ'" של נטפליקס שהוקרנה לראשונה ביולי 2022. קונור הסטינג, במסד הנתונים הקולנועיים IMDb (באנגלית) Fan Fest Exclusive: Conor Husting on 'The Expanding Universe of Ashley Garcia' - FanFest, FanFest, ‏2 בינואר 2020 Conor Husting Net Worth, Age, Bio, Birthday, Height, Facts, BuzzLearn, ‏6 בספטמבר 2019 Q.V. Hough, Expanding Universe Of Ashley Garcia Cast & Character Guide, Screen Rant, ‏1 בינואר 2020 Q.V. Hough, Punky Brewster's Revival Cast Guide: Every New & Returning Actor, Screen Rant, ‏4 בינואר 2021 Jeannette Catsoulis, ‘Let Us In’ Review: The Eyes Have It, ‏4 ביוני 2021 Kathryn Porter, iCarly Season 2 Review: Still the Revival We Deserve, Paste Magazine, ‏4 במרץ 2022 Jolie Lash, Lana Condor’s New Netflix Series ‘Boo, Bitch’ Shares First Look, Gets July Premiere Date, TheWrap, ‏4 באפריל 2022
תזמורת העולם החדש של מיאמי

תזמורת העולם החדש (באנגלית: New World Symphony) היא אקדמיה תזמורתית אמריקאית היושבת דרך קבע במיאמי ביץ', פלורידה. הארגון, שנוסד בשנת 1987, הוא הרכב לימודי לנגנים צעירים הלומדים לקראת קריירה מקצועית בתחום המוזיקה הקלאסית. מאז 2011 יש ל"תזמורת העולם החדש" משרדים משלה במרכז העולם החדש. בשנת 1987 ייסד מייקל טילסון תומאס את תזמורת העולם החדש, בסיוע פיננסי ראשוני מטד אריסון, מייסד קבוצת קרניבל. הן תומאס והן אריסון הגו חזון דומה של תזמורת לימודית לבוגרי קונסרבטוריון צעירים, שתעזור להם במציאת תעסוקה בתזמורות מקצועיות. תזמורת העולם החדש הופיעה בקונצרט הפומבי הראשון שלה ב-4 בפברואר 1988 במיאמי. עד מותו של אריסון בשנת 1999, הגיעו תרומותיו לסך של 62 מיליון דולר לארגון. אתר האינטרנט הרשמי של תזמורת העולם החדש של מיאמי תזמורת העולם החדש של מיאמי, באתר AllMusic (באנגלית) תזמורת העולם החדש של מיאמי, באתר MusicBrainz (באנגלית) תזמורת העולם החדש של מיאמי, באתר Discogs (באנגלית) תזמורת העולם החדש של מיאמי, באתר Songkick (באנגלית) תזמורת העולם החדש של מיאמי, באתר בילבורד (באנגלית) אירועי תרבות במיאמי ביץ' - תזמורת העולם החדש ניו יורק טיימס, ביקורת על קונצרט "תזמורת העולם החדש של מיאמי"
באד גאסטיין

באד גאסטיין (בגרמנית: Bad Gastein) היא עיירת נופש עתיקה במדינה הפדרלית האוסטרית זלצבורג, במרחק של כ-90 ק"מ מהעיר זלצבורג. העיירה שוכנת למרגלות הרי הוהה טאורן, ליד הר שְטוּבְּנֶרקוֹגֶל. העיירה היא מקום תיירות אטרקטיבי ביותר. לאחר השואה פעל בעיירה מחנה עקורים בו התגוררו מעל 2,000 ניצולי שואה במשך מספר שנים. הם התגוררו בבתי מלון ובבתים פרטיים בעיירה, אותם הפקיע צבא ארצות הברית לתקופה של מספר שנים. המחנה פורק לאחר שניצולי השואה עזבו ליעדי הגירה שונים, בעיקר למדינות שונות באירופה, לארצות הברית ולארץ ישראל. העיירה נחשבת לעיירה איכותית ביותר בין מכיוון שיש בה אתר סקי נרחב, שמונה עשר מעיינות מים חמים בחום של כ-48 מעלות צלזיוס, קרבה לאלפים האוסטרים, קרבה לעמק המרפא גשטיין, מפלי קרימל ששוכנים במרחק של כ-60 ק"מ, הבארים המרובים והקזינו. מדיה וקבצים בנושא באד גאסטיין בוויקישיתוף אתר האינטרנט הרשמי של באד גאסטיין באד גאסטיין, באתר אנציקלופדיה בריטניקה (באנגלית) על מחנה העקורים שפעל בבאד גאסטיין, באתר יד ושם ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
נמל ליסבון

נמל ליסבון הוא מנמלי הים הראשיים של פורטוגל. הנמל שוכן על גדות נהר הטחו קרוב למוצאו לאוקיינוס האטלנטי. הנמל מטפל ברוב הייבוא והייצוא של המדינה. הודות למיקומו האסטרטגי בין אירופה, אפריקה והאוקיינוס האטלנטי הוא אחד הנמלים החשובים באירופה. לנמל ליסבון תרומה חשובה לכלכלתה של ליסבון בתחומי הייצור, התעשייה והתיירות. תאגידים בינלאומיים וחברות ספנות שונות מיקמו את המטה שלהן באזור ליסבון. בנמל מבקרים למעלה מ-3,500 אוניות מדי שנה והוא מטפל ביותר מ-13,200,000 טונות של מטען. הנמל מטפל בעיקר בתוצרת חקלאית ובמכולות. מלבד נמל מסחרי, נמל ליסבון הוא גם יעד תיירותי. הפיניקים הכירו במיקומה של ליסבון כאתר אסטרטגי והקימו בה נמל מסחרי במאה ה-12 לפני הספירה. בשנת 205 לפני הספירה נכבשה העיר על ידי הרומאים. במאה החמישית נכבש האזור על ידי הסואבים, ובהמשך על ידי הוויזיגותים. בשנת 714 נכבשה ליסבון על ידי המורים אשר הרחיבו את פעילות הנמל. ב-1497 הפליג ואסקו דה גאמה מליסבון, ושב לאחר שנתיים לאחר שגילה מסלול מהים מאירופה להודו. הודות למסע זה ומסעות דומים, הפכו את ליסבון לעיר מסחר חשובה ועשירה. מדיה וקבצים בנושא נמל ליסבון בוויקישיתוף אתר האינטרנט הרשמי של נמל ליסבון היסטוריה של נמל ליסבון באתר נמל Sudripto Khasnabis, 5 Major Ports in Portugal, Marine Insight, ‏2022-02-15 (באנגלית אמריקאית) Lisbon and its port, Porto de Lisboa (באנגלית אמריקאית)
ג'יימס ג'סטין

ג'יימס מייקל ג'סטין (באנגלית: James Michael Justin; נולד ב-23 בפברואר 1998 בלוטון שבאנגליה) הוא כדורגלן אנגלי המשחק בעמדת המגן הימני בקבוצת לסטר סיטי מהצ'מפיונשיפ ובנבחרת אנגליה. ג'סטין גדל במחלקת הנוער של לוטון טאון. הוא החל את הקריירה המקצוענית שלו במדי הקבוצה הבוגרת של המועדון במסגרת הפוטבול ליג הראשונה והפוטבול ליג השנייה, וערך 90 הופעות ליגה, בהן הבקיע שישה שערים. ב-28 ביוני 2019 חתם ג'סטין על חוזה לחמש עונות בלסטר סיטי מהפרמייר ליג. ב-4 בדצמבר הוא ערך את הופעת הבכורה שלו במועדון, בניצחון 0–2 על ווטפורד במסגרת המחזור ה-15 בליגה לעונת 2019/2020. בשלוש עונותיו הראשונות במועדון ערך ג'סטין 49 הופעות ליגה, בהן הבקיע שני שערים. ב-4 ביוני 2022 ערך ג'סטין את הופעת הבכורה שלו בנבחרת אנגליה, בהפסד 0–1 לנבחרת הונגריה במסגרת ליגת האומות 2022/2023. מדיה וקבצים בנושא ג'יימס ג'סטין בוויקישיתוף ג'יימס ג'סטין, ברשת החברתית אקס (טוויטר) ג'יימס ג'סטין, ברשת החברתית אינסטגרם ג'יימס ג'סטין, באתר Transfermarkt ג'יימס ג'סטין, באתר Soccerway ג'יימס ג'סטין, באתר BDFutbol ג'יימס ג'סטין, באתר WorldFootball.net ג'יימס ג'סטין, באתר National Football Teams ג'יימס ג'סטין, באתר FootballDatabase.eu James Justin: Leicester's Brendan Rodgers makes Luton full-back his first signing באתר BBC, ‏28 ביוני 2019 (באנגלית)
איליה מרקובסקי

איליה ארנסטוביץ' מרקובסקי (באוקראינית: Ілля Ернестович Марковський; נולד ב-6 ביוני 1997 באודסה שבאוקראינה) הוא כדורגלן יהודי-אוקראיני-ישראלי, המשחק בעמדת המגן/כנף. מרקובסקי שיחק ברודאר ולניה מליגת העל הסלובנית, באתניקוס אחנס ובאנוסיס נאון פאראלימני מליגת העל הקפריסאית, ובאיגיניאקוס וטריקלה מהליגות הנמוכות ביוון, אליהן הושאל מפאוק סלוניקי. ב-30 ביולי 2021 חתם ברודוס מהליגה היוונית השנייה. ב-24 במרץ 2022 שוחרר מהמועדון. ב-4 ביוני 2022 חתם מרקובסקי על חוזה לעונה אחת בהפועל חיפה מליגת העל הישראלית. מרקובסקי בן ה-24, מחזיק בתעודת זהות ישראלית. איליה מרקובסקי, באתר Transfermarkt איליה מרקובסקי, באתר Soccerway איליה מרקובסקי, באתר WorldFootball.net הדר יעקבי, ‏המגן איליה מירקובסקי חתם בהפועל חיפה, באתר ערוץ הספורט, 5 ביוני 2022 הדר יעקבי, ‏המגן איליה מירקובסקי חתם בהפועל חיפה, באתר ערוץ הספורט, 5 ביוני 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איליה מרקובסקי".
מיל רוק

מיל רוק (באנגלית: Mill Rock Island) הוא אי קטן המצוי בין הרבעים מנהטן וקווינס בעיר ניו יורק. האי ממוקם דרומית לאיים רנדל ווורד במקום המפגש של איסט ריבר ונהר הארלם, במדינת ניו יורק שבארצות הברית. בשנת 1701 בנה ג'ון מארש (John Marsh) טחנת קמח על האי (באנגלית: "מיל" - mill), על שמה קרוי האי - שהיה באותה עת שני איים - האי מיל הגדול והאי מיל הקטן. מאוחר יותר שימש האי כחווה של סנדי גיבסון (Sandy Gibson) אשר השתלט על האי בלי אישור. במלחמת 1812 היה באי מוצב אמריקאי כחלק ממוצבים שנבנו להגן על נמל ניו יורק מפני הצי הבריטי. מוצב זה כלל שני תותחים והגן על המעבר למצר לונג איילנד. בשנת 1885 פוצץ חיל ההנדסה של צבא ארצות הברית 136,000 ק"ג של חומר נפץ על הסלעים בקרבת האי - הפיצוץ החזק ביותר בהיסטוריה של האזור (פיצוץ שהורגש עד פרינסטון בניו ג'רזי) במטרה להרחיב את המעבר לספינות באזור. בשרידי הפיצוץ נעשה שימוש על מנת למלא את המצר הימי בין האיים וכיום שניהם יחד מהווים את האי מיל רוק. כיום מהווה האי פארק, בבעלות ובאחזקת מחלקת הפארקים והנופש של עיריית ניו יורק(אנ'). בחופו הדרומי של האי ישנו מעגן, אולם האי אינו פתוח לציבור במטרה לשקם את צמחיית הבר של האי. האי מיל רוק שמדרום לאי ראנדלס. האי מיל רוק במבט מצפון (מהאי ראנדלס). מפגש הנהרות הארלם ואיסט מדרום לאי ראנדלס. המפגש מתקיים מצפון ובצמוד לאי מיל רוק. מדיה וקבצים בנושא מיל רוק בוויקישיתוף מידע על האי באתר מחלקת הפארקים והנופש של עיריית ניו יורק
הולכת איתך

"הולכת איתך" הוא סינגל שהוקלט על ידי הזמרת הישראלית נרקיס. הוא יצא לאור ב-10 במאי 2021, על ידי חברת התקליטים מסטר מיוזיק, כסינגל הראשון מתוך אלבום האולפן השלישי שלה. השיר נכתב על ידי צליל קליפי והופק על ידי ינון יהל. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-5.6 מיליון השמעות. הווידאו קליפ הרשמי של השיר פורסם ב-10 במאי 2021, ביום צאת השיר. הוא צולם בסינמה סיטי בגלילות, בבימויו של עומר טובי. נכון לנובמבר 2022 עומד מונה הצפיות של הקליפ על למעלה מ-15 מיליון צפיות. ב-28 ביוני 2021, עם הצלחתו של "הולכת איתך" במצעדי המוזיקה הישראליים, פרסמה נרקיס גרסה אקוסטית של השיר. ב-29 ביולי 2021 העלתה בערוץ היוטיוב הרשמי שלה גרסת רמיקס של ינון יהל, שהפיק את השיר המקורי. ב-29 בספטמבר גרסת רמיקס חדשה של שרון יוספוב עלתה ליוטיוב. ב-11 בנובמבר יצאה לאור גרסה בשפה הערבית. נרקיס הופיעה עם הגרסה הזו בתצוגת אופנה בדובאי. ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021 הולכת איתך - נרקיס - ספוטיפיי נרקיס - הולכת איתך - אקוסטי נרקיס - הולכת איתך - הרימקיס הרשמי : Remix by Yinon Yahel Mushon Atia נרקיס - הולכת איתך - רמיקס : Sharon Yosefov Official Remix נרקיס - הולכת איתך - הגרסה הערבית - رايحه معاك הולכת איתך - נרקיס - אפל מיוזיק
נונאטאק טפט

נונאטאק טפט או נונאטאק טאפט (באנגלית: Tufft Nunatak) הוא נונאטאק קטן בחצי האי טריניטי, שבאזור ארץ גרהאם, בקצה הצפון מזרחי של חצי האי האנטארקטי שבאנטארקטיקה. נונאטאק טפט ממוקם 6 קילומטרים מדרום-מערב להר בראדלי; נונאטאק טפט ממוקם 4.6 קילומטרים מדרוום לנונאטאק סנוקוס. הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי. שמו של הנונאטאק נניתן לו על ידי הוועדה המייעצת לשמות אנטארקטיים של בריטניה (UK-APC). הנונאטאק נקרא על שם רוג'ר טפט ׁׂ( Roger Tufft ) שהיה חבר מטעם משלחת הסקר מטעם סקר שטחי חסות איי פוקלנד לחקר רמת דטרויט (the reconnaissance party for the Detroit Plateau journey) בחודש פברואר 1957 (הקיץ האנטארקטי של שנת 1957). תצלום לוויין של אזור הנונאטאק, תוך סימון אתרים נוספים באזור באתר copernix
אלביס (פירושונים)

האם התכוונתם ל... Elvis אלביס פרסלי (1935–1977) – זמר אמריקאי, מהזמרים המשפיעים במאה העשרים; מוזכר לעיתים בשמו הפרטי בלבד אלביס (סרט, 2022) – סרט דרמה על חייו של אלביס פרסלי אלביס קוסטלו (יליד 1954) – שם הבמה של דקלן פטריק מקמנוס, זמר, מוזיקאי ויוצר בריטי ממוצא אירי (השם "אלביס" נלקח משמו של אלביס פרסלי) אלביס (סדרת טלוויזיה) (במקור: "אלביס, רוזנטל והאישה המסתורית") – סדרת טלוויזיה ישראלית ששודרה בשנים 2005–2006 אחר אלביס (חברה) (אנ') (Alvis) – חברה בריטית לייצור כלי רכב ומנועים שפעלה בשנים 1919–1967
Im Nayeon

Im Nayeon הוא המיני-אלבום הבכורה של הזמרת הדרום קוריאנית נייאון מלהקת הבנות טווייס. האלבום צפוי לצאת לאור ב-24 ביוני 2022, דרך JYP אנטרטיינמנט וריפבליק רקורדס. האלבום מכיל שבע רצועות וכולל את הסינגל המוביל "Pop!". Glenn Rowley, Glenn Rowley, Nayeon of TWICE Set to Release Her First Solo EP ‘IM NAYEON’, Billboard, ‏2022-05-18 (באנגלית אמריקאית) From BTS to TWICE's Nayeon, K-pop hotshots prepare June releases, koreatimes, ‏2022-05-27 (באנגלית) TWICE unveil tracklist for Nayeon’s debut solo mini-album, The Line of Best Fit (באנגלית) מידע על האלבום Im Nayeon באתר MusicBrainz האלבום Im Nayeon באתר יוטיוב
ננה דורז'לה

ננה דורז'לה (בצרפתית: Nene Dorgeles; נולד ב-23 בדצמבר 2002 במאלי) הוא כדורגלן מאלי המשחק בעמדת החלוץ בקבוצת רד בול זלצבורג מהבונדסליגה האוסטרית ובנבחרת מאלי. ב-4 בינואר 2021 חתם דורז'לה ברד בול זלצבורג מהבונדסליגה האוסטרית. הוא חתם על חוזה עד ל-31 במאי 2025, והחל לשחק בליפרינג, קבוצת המילואים של המועדון. ב-27 בינואר 2022 הושאל דורז'לה למשך עונה אחת לריד מהבונדסליגה האוסטרית. במשך תקופת ההשאלה ערך דורז'לה 14 הופעות ליגה והבקיע שני שערים. ב-25 במרץ 2022 ערך דורז'לה את הופעת הבכורה שלו בנבחרת מאלי, בהפסד 1-0 לנבחרת תוניסיה במסגרת מוקדמות מונדיאל 2022. נכלל בסגל נבחרת מאלי לטורניר גביע אפריקה לאומות 2023. מדיה וקבצים בנושא ננה דורז'לה בוויקישיתוף ננה דורז'לה, ברשת החברתית אינסטגרם ננה דורז'לה, באתר Transfermarkt ננה דורז'לה, באתר Soccerway ננה דורז'לה, באתר WorldFootball.net ננה דורז'לה, באתר National Football Teams ננה דורז'לה, באתר FootballDatabase.eu THREE NEW SIGNINGS FROM MALI באתר הרשמי של רד בול זלצבורג, 4 בינואר 2021 (באנגלית) Red Bull Salzburg verpflichtet Mamady Diambou, Nene Dorgeles und Daouda Guindo באתר Spox, ‏ 4 בינואר 2021 (בגרמנית) Nene Dorgeles spielt bei der SV Guntamatic Ried באתר הרשמי של ריד, 27 בינואר 2022 (בגרמנית) CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
וילפריד ניונטו

דניאנד וילפריד ניונטו (באיטלקית: Degnand Wilfried Gnonto; נולד ב-5 בנובמבר 2003 בוורבניה שבאיטליה) הוא כדורגלן איטלקי המשחק בעמדת החלוץ בקבוצת לידס יונייטד ובנבחרת איטליה. ניונטו גדל במחלקת הנוער של אינטר מילאנו. ב-23 באפריל 2020 חתם בפ.צ. ציריך מליגת העל השווייצרית. ב-24 באוקטובר הוא ערך את הופעת הבכורה שלו במועדון, בניצחון 1–4 על ואדוץ במסגרת הליגה לעונת 2020/2021. ב-21 במאי 2021 הבקיע את שער הבכורה שלו במועדון, בניצחון 1–4 על ואדוץ, גם כן במסגרת הליגה. בעונתו הראשונה במועדון ערך 26 הופעות ליגה, בהן הבקיע שער אחד. בעונתו השנייה, בה זכתה פ.צ. ציריך באליפות שווייץ, ערך 33 הופעות ליגה והבקיע שמונה שערים. ב-2 בספטמבר 2022 חתם לחמש שנים בלידס יונייטד מהפרמייר ליג, תמורת סכום שפרטיו לא פורסמו. ב-29 באוקטובר ערך בכורה בלידס יונייטד, כשנכנס כמחליף במשחק בו ניצחה קבוצתו את ליברפול בתוצאה 1–2. ב-4 בינואר 2023 הבקיע את שער הבכורה שלו במועדון במשחק מול וסטהאם יונייטד שהסתיים בתוצאה 2-2. ב-18 בינואר כבש צמד במשחק במסגרת הסיבוב השלישי של גביע ה-FA מול קארדיף סיטי, שהסתיים בניצחון קבוצתו בתוצאה 2–5. לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-26 באוגוסט הבקיע שער בכורה לעונה במשחק הליגה מול איפסוויץ' טאון, שהסתיים בניצחון בתוצאה 3–4. ב-13 בפברואר 2024 כבש צמד ובישל שער אחד בניצחון 0–4 על סוונסי סיטי. ב-17 בפברואר, בניצחון 0–2 על פלימות' ארגייל, כבש את שערו החמישי בחמישה משחקים בכל המסגרות (ארבעה בליגה ואחד בגביע). הוא פתח בהרכב במשחק הראשון לעונת 2024/2025 ב-10 באוגוסט, בו גם כבש את שערו הראשון לעונה, בתיקו 3-3 מול פורטסמות'. ב-4 ביוני 2022 ערך ניונטו את הופעת הבכורה שלו בנבחרת איטליה, בתיקו 1-1 מול נבחרת גרמניה במסגרת ליגת האומות 2022/2023, בו גם בישל את שער נבחרתו. פ.צ. ציריך אליפות שווייץ (1): 2021/2022 מדיה וקבצים בנושא וילפריד ניונטו בוויקישיתוף וילפריד ניונטו, ברשת החברתית אינסטגרם וילפריד ניונטו, באתר Transfermarkt וילפריד ניונטו, באתר Soccerway וילפריד ניונטו, באתר BDFutbol וילפריד ניונטו, באתר WorldFootball.net וילפריד ניונטו, באתר National Football Teams וילפריד ניונטו, באתר FootballDatabase.eu Der Stadtclub verpflichtet Nachwuchs-Stürmer Wilfried Gnonto, באתר הרשמי של פ.צ. ציריך, 23 באפריל 2020 (בגרמנית) Leeds United complete deadline day deal for Wilfried Gnonto, Leeds United. 2 September Gary Rose, Liverpool 1 Leeds United 2, BBC Sport. 9 October 2022 Simon Stone, Leeds United 2 West Ham United 2, BBC Sport. 4 January 20234 January 2023 Michael Pearlman, FA Cup: Leeds hit five to cruise into fourth round - reaction, BBC Sport. 18 January 2023 Dafydd Pritchard, Leeds United 2 Cardiff City 2, BBC Sport, 6 August 2023 Ipswich Town 3 Leeds United 4, BBC Sport, 26 August 2023 Matt Lloyd, Swansea City 0 Leeds United 4, BBC Sport, 13 February 2024 Plymouth Argyle 0 Leeds United 2, BBC Sport, 17 February 2024 Leeds United 3 3 Portsmouth, BBC Sport, 10 August 2024
פסיכולוגיה הפוכה

פסיכולוגיה הפוכה היא טכניקה של הקניית התנהגות או אמונה המנוגדות להתנהגות או לאמונה הרצויות, מתוך כוונה שגישה כזאת תגרום למשתכנע לאמץ את האמונה או ההתנהגות הרצוית מלכתחילה. טכניקה זו מתבססת על התופעה הפסיכולוגית של תגובתיות(אנ'), בה לאדם יש תגובה רגשית שלילית לניסיון השכנוע, מה שמוביל אותו לבחור לבסוף אפשרות מנוגדת לזו בה דוגל המשכנע, שהיא מלכתחילה האפשרות הרצויה לו. דוגמה היסטורית מובהקת לפסיכולוגיה הפוכה כתכסיס שיווקי בעל עוצמה היא הסיפור על פרידריך השני (הגדול), שמייחסים לו את הבאת תפוחי האדמה לפרוסיה במאה ה-18. הוא גילה את הפוטנציאל של תפוחי האדמה כירק זול ופשוט לגידול והחליט לשלבם במזונם של הפרוסים. על ידי כך רצה להכפיל את אספקת הפחמימות בממלכה, בעיקר מכיוון שהבין שבמקרה של רעב, יוכלו תפוחי האדמה לספק תחליף לחיטה ולהבטיח שנתיניו לא יהיו רעבים. אך בתקופתו היה לתפוחי האדמה מוניטין ירוד במיוחד כמזון לאסירים ולחזירים. נתינים מן השורה סירבו לאכול תפוחי אדמה. פרידריך החליט לשנות את המצב בתרגיל שיווקי מרהיב, שיילמד שנים אחר כך בבתי ספר לשיווק ושהפך את תפוחי האדמה ללהיט בפרוסיה: הוא הורה להפוך פארק גדול ליד ארמונו לשדה תפוחי אדמה עצום ולהקיפו במגדלי שמירה ובשומרים. פרידריך אסר על מכירת תפוחי האדמה מהשדה שלו ויצר מצב שבו תפוחי האדמה הפכו למאכל של בית המלוכה בלבד. האיסור הזה גירה את העניים לאכול דווקא תפוחי אדמה, ורבים התפתו לחפש אותם ולקנות אותם בשוק השחור, בבחינת "מים גנובים ימתקו". כך נוצר ביקוש עצום, ותפוח האדמה הפך ללהיט ענק בפרוסיה ובגרמניה. כשהתיר המלך לגדל תפוחי האדמה ולסחור בהם, הסתערו ההמונים על הלהיט הקולינארי החדש. כך גילו, די מהר, עניי אירופה כולה את תפוחי האדמה, שהפכו למצרך מועדף על שולחנם. עד היום מניחים מבקרים גרמנים תפוחי אדמה על קברו של פרידריך השני כהוקרה. עם השימוש הרב ברובוטים בתחומים רבים כגון מתן שירות ומכירות ללקוחות, מפתחי רובוטים מנסים לפתח אותם כדי שיצליחו לזהות את הפסיכולוגיה ההפוכה ולהשתמש בה כטכניקה לצורך שכנוע. אחד המחקרים מצא כי רובוט יציג התנהגות מניפולטיבית מסוימת אם הוא מניח שהאדם משתמש במודל הפסיכולוגיה ההפוכה. למרות שהתנהגות "מניפולטיבית" זו עשויה להיראות מועילה לביצוע המשימה בטווח הקצר, היא עלולה בסופו של דבר לערער את האינטראקציה בין אדם לרובוט בטווח הארוך, למשל, להוביל לאי שימוש ברובוט. מחקר אחר מאשר את קיומה של פסיכולוגיה הפוכה בקרב רובוטים. המחקר בחן את ההתנהגות של רובוט באמצעות הפסיכולוגיה ההפוכה בתרחיש של משחק מרמה, משחק קלפים. כאשר האמון האנושי ברובוט נמוך, מדיניות הרובוט האופטימלית משתמשת בפסיכולוגיה הפוכה לביצועי צוות טובים יותר. אז בסוף נמצא כי הרובוט מצליח לזהות אם השחקן מאמין בו, ובמקרה של אי אמון אז הוא משתמש בפסיכולוגיה ההפוכה כדי להוביל אותו לתוצאה הכי טובה שיש. עם זאת, זה עלול להיות מסוכן לאינטראקציה בין אדם לרובוט לטווח ארוך. אם הגורם האנושי יבין שמשתמשים בפסיכולוגיה הפוכה, האמון יקרוס. אפקט סטרייסנד פרקליט השטן דפנה שלם, מהי פסיכולוגיה הפוכה?, באתר מכון טמיר Yaohui Guo, Cong Shi, Xi Jessie Yang, Reverse Psychology in Trust-Aware Human-Robot Interaction, IEEE Robotics and Automation Letters 6, 2021-07, עמ' 4851–4858 doi: 10.1109/LRA.2021.3067626 למה מניחים הגרמנים תפוחי אדמה על קבר המלך?, באתר אאוריקה! ערך זה הוא קצרמר בנושא פסיכולוגיה ובנושא סוציולוגיה. אתם מוזמנים לתרום לוויקיפדיה ולהרחיב אותו.
סין (חברה)

סין (באנגלית: SIN Cars), היא חברה בולגרית לייצור מכוניות על ומכוניות חשמליות. החברה הוקמה בשנת 2012 ומטה שלה ממוקם בעיר רוסה. החברה הוקמה בשנת 2012 בבריטניה על ידי מהנדס ונהג מרוצים בולגרי רוסן דסקלרוב. גם כיום, בשנת 2022 הוא מנהל אותה. בהמשך היא עברה למינכן ומשם לרוסה. בשנת 2015 החברה החלה בייצור דגם הראשון שלה - SIN R1. היא הייתה מותאמת גם לנסיעה בכביש. המכונית הייתה מצוידת במנוע בעל נפח של 6.2 ליטר הייתה יכולה לעבור מהירות של 100 קמ"ש תוך 3.5 שניות. הדגם מותאם למרוץ מכוניות השתתף בתחרות GT4 של שנת 2015 וסיים במקום השמיני בסיכום שנתי למרות תאונה קשה שהוא עבר בסיבוב השלישי. בשנת 2016–2018 המכונית השתתפה במרוצי Pirelli World Challenge. בשנים 2018–2019 היא השתתפה במרוצים שנערכו בבולגריה. בשנת 2018 הוכרז שחברה תתחיל לייצר מכוניות חשמלית: "Our goal is to sell a multifunctional small city car which will be used for courier deliveries, taxi services, transportation. European cities need this kind of transport. City centers will soon be closed for diesel cars. China is far ahead of us but we can offer better quality." בהתאם לכך תוכננו דגמים שמתאימים לרכב תיירים, מיניבוס ורכב לנסיעות שרות עירוניות. מכוניות אלו עברו רישוי ומסופקות ללקוחות במדינות אירופה בשנת 2021 החברה הונפקה בבורסה לניירות ערך בבולגריה במטרה לגייס הון להרחבת המפעל. בתוכניות של החברה להגיע לייצור של 5,000 מכוניות חשמליות בשנה. דגם "Sin R1", שנת 2018 דגם "Sin R1"' שנת 2014 מדיה וקבצים בנושא סין בוויקישיתוף אתר האינטרנט הרשמי של סין אתר האינטרנט הרשמי של סין סרטון של רכב חשמלי של החברה תיאור פעילות החברה Corvette-Powered Sin R1 Road Car Enters Production: Video, Motor Authority (באנגלית) The Bulgarian pilot Rosen Daskalov in spectacular crash on Red Bull Ring – SIN CARS (באנגלית אמריקאית) https://lcitycars.com/news/ Antoanela Ionita, Sin Cars’ Rosen Daskalov: On the €1 M IPO and the future of the SEE EV market, TheRecursive.com, ‏2021-06-02 (באנגלית בריטית)
אנדרטה לזכר בני ראשון לציון שנפלו במערכות ישראל

האנדרטה לזכר בני ראשון לציון שנפלו במערכות ישראל ממוקמת במרכז העיר ראשון לציון. מונצחים בה שמות 528 נופלים במערכות ישראל, וביניהם גם נפגעי פעולות האיבה. האלמנטים הבולטים באנדרטה הם מצבת אבן גדולה, שנתנה את השם העממי למקום - "המצבה", תותח קרופ 75 וכיכר עגולה לפני האנדרטה, המשמשת לעריכת טקסים. מצפון למצבה נמצא "גן הבנים". האנדרטה ממוקמת בדרום גן הבנים, במפגש הרחובות הרצל וז'בוטינסקי. לפניה, מצפון, ממוקמת רחבה מרוצפת גדולה. במרכז שטח האנדרטה, על גבי בימה נמוכה ומאורכת שצידה הדרומי מעוגל, ממוקם מבנה מלבני גדול, המצופה אבן, שחלקו הצר פונה צפונה לעבר הרחבה ועליו נכתב: "לנופלים. ונתתי להם בביתי ובחומותיי יד ושם". מתחת לכיתוב קבועים ווי אבן לתליית זרי פרחים. על גבי עברו הדרומי והצר של המבנה מופיע סמל החרב ועלה הזית. על צידו המערבי הרחב של המבנה מופיע הכיתוב: "לזכר בני ראשון לציון שנפלו במערכות ישראל". מצידו האחר, המזרחי, של המבנה נכתב: לבנינו תהילת נצח". בצד המבנה מוצבים שני תרני דגלים, שעליהם מונפים דגל ישראל ודגל ראשון לציון. ליד עברו הדרומי מוצב תותח שדה נגרר תותח קרופ 75 בקליבר 75 מילימטר, מתותחי מלחמת העצמאות, הצבוע בשחור. מדרגות מעפילות מן הרחבה אל מבנה האבן, ומשני צידיהן, במפלס הרחבה, ניצבים קירות קשתיים שעל גביהם קבועות לוחיות זיכרון שחורות הנושאות את שמות הנופלים. השמות מוצגים מימין לשמאל בסדר כרונולוגי של שנות נפילתם. האנדרטה הוקמה ביוזמת עיריית ראשון לציון ותוכננה על ידי משרד אדריכלי הנוף ברוידא-מעוז. ביום הזיכרון לחללי מערכות ישראל מתקיים מול האנדרטה משמר כבוד חמוש של מתנדבי המשמר האזרחי. במרחק קצר מהאנדרטה ניצבות האנדרטה לחללי ההפצצה המצרית על העיר במלחמת העצמאות והאנדרטה לזכר הרוגי המלכות. התותח והמצבה, הצד המערבי התותח והמצבה, הצד הדרומי מבט על הקיר המזרחי הכיכר ולוח השמות לוח השמות "התותח" - תותח קרופ 75 מדיה וקבצים בנושא אנדרטה לזכר בני ראשון לציון שנפלו במערכות ישראל בוויקישיתוף האנדרטה, באתר יזכור הנתון מעודכן לחודש יוני 2022
איסטמן

האם התכוונתם ל... בית הספר איסטמן למוזיקה – קונסרבטוריון למוזיקה בארצות הברית אישים: ג'ורג' איסטמן – ממציא ותעשיין אמריקני מקס איסטמן – סופר אמריקאי סת' איסטמן – אמן אמריקאי קריסטל איסטמן – עורכת דין אמריקאית